कंगना रनौत से जुड़े 15 रोचक तथ्य

बॉलीवुड इंडस्ट्री में क्वीन के नाम से मशहूर कंगना रनौत किसी पहचान की मोहताज नहीं हैं। ये आज बॉलीवुड की टॉप एक्ट्रेस में गिनी जाती है। इन्होंने कई हिंदी फ़िल्मों में काम किया और अपने अभिनय का लोहा मनवाया।

फ़िल्मों के अलावा वह अपने बेबाक अंदाज़ में टिप्पणी के लिए हमेशा चर्चा में रही हैं। उनका यह बेबाक अंदाज़ ही लोगो के दिलो के उनके लिए एक अलग स्थान बनाता है।

आज इस लेख में हम कंगना रनौत से जुड़ी उन सभी बातों का ज़िक्र करेंगे जो शायद बहुत कम लोग ही जानते हैं।

कंगना रनौत का पूरा नाम कंगनाअमरदीपरनौत है। इनका जन्म 23 मार्च सन् 1987 में हिमाचल प्रदेश के मंडी ज़िले के भांभला नामक कस्बे में हुआ था। उनकी मां एक संस्कृत टीचर हैं और पिता एक बिज़नेसमैन है। उनका एक भाई और एक बहन हैं।

कंगना की पढ़ाई चंडीगढ़ के डीएवीस्कूल में हुई। उनके पिता चाहते थे की कंगना एक डॉक्टर बने, पर 12वीं क्लास में वह केमिस्ट्री में फेल हो गई।

स्कूल के दिनो से ही उनको रैंप वॉक और स्कूल के सभी फंक्शन में हिस्सा लेना अच्छा लगता था। कोई भी फंक्शन उनसे छूटता नही था। जब उनके पिता को इसकी जानकारी मिली तो वह बहुत गुस्सा हुए और कंगना की पिटाई भी की।

बगावती अंदाज़ वाली कंगना ने महज़ 16 साल की उम्र में घर छोड़ दिया और दिल्ली आ गई। यहां आकर उन्होंने थियेटर ग्रुप ज्वाइन कर लिया। सालों तक उन्होंने अपने पिता से बात नहीं की। उनके पिता उनके इस कदम से खासा नाराज़ थे।

सन् 2006 में कंगना रनौत ने रोमांटिक थ्रिलर फ़िल्म गैंगस्टर से बॉलीवुड करियर की शुरुआत की। इस मूवी के लिए कहा जाता है कि अनुरागबासुने पहली बार कंगना को एक कॉफी शॉप में देखा था।