कमला हैरिस के विषय में 7 रोचक तथ्य

भारतीय मूल की पहली अमेरिकी लोकतांत्रिक महिला सभासद ‘कमला हैरिस’ जिन्होंने 2020 में राष्ट्रपति पद का चुनाव लड़ने की घोषणा की है। यह घोषणा उन्होंने मार्टिन लूथर के जन्मदिन के दिन की है जो महात्मा गांधी के प्रशंसक थे। 2020 के चुनाव में राष्ट्रपति पद का चुनाव लड़ने की घोषणा करने वाली ये चौथी सभासद हैं। इनका नारा है- ‘‘कमला हैरिस लोगों के लिए”।

कौन हैं ये कमला हैरिस¬- आइए हम उनके जीवन के कुछ रोचक पृष्ठ देखते हैं।

1. परिचय
28 अक्टूबर 1964 को ऑकलैंड कैलिफोर्निया में जन्मी कमला के पिता का नाम डोनाल्ड हैरिस और माता का नाम श्यामला गोपालन है। इनके पिता प्रोफेसर थे और माँ चिकित्सक थीं। इनका लालन-पालन सैन फ्रांसिसको की पूर्वी खाड़ी में हुआ। इन्होंने सार्वजनिक विद्यालयों में अपने अध्ययन के साथ अश्वेत गिरजाघरों में अर्चना-उपासना अनवरत जारी रखी। इसके अतिरिक्त वह पूजा-पाठ के लिए अपनी माँ के साथ मंदिर भी जाती थीं। अश्वेत हावर्ड विश्वविद्यालय से इन्होंने स्नातक की शिक्षा प्राप्त करने के पश्चात कानून की पढ़ाई की।

2. छोटीउम्रसेहीमानवाधिकारकीलड़ाई
कमला हैरिस ने छोटी उम्र से ही मानवाधिकार के लिए लड़ना आरंभ कर दिया था। छोटी उम्र में वह अपने माता-पिता के साथ नागरिक अधिकारों के कार्यक्रम में गई। 12 वर्ष की उम्र में जब वह मांट्रियल में रह रही थीं, तब उन्होंने भवन परिसर के खिलाफ विरोध प्रदर्शन किया, क्योंकि वहाँ बच्चों को खेलने की अनुमति इसलिए नहीं थी कि उनका घास का मैदान खराब हो जाएगा। उन्होंने भवन प्रबंधन को अपनी नीति बदलने के लिए मना लिया।

3. समलैंगिकोंकोसमर्थन
कमला हैरिस अपने समर्थकों एवं राजनेताओं के साथ सेन फ्रांसिस्को में प्राइड परेड नामक समलैंगिकों की परेड में शामिल हुईं। जहाँ उन्होंने उनके साथ नृत्य भी किया।