2021 की वो शादियां जो बेहद खास रहीं

021 एक ऐसा साल था, जिसमें हमने बहुत कुछ देखा। कॉविड प्रोटोकॉल के तहत इस वर्ष सभी शादियों में शामिल होने की संख्या सीमित कर दी गई थी। पर इससे शादियों में कोई खास असर नहीं हुआ। लोगों ने उसी हर्ष और उल्लास के साथ शादियां की।

इसके साथ 2021 के साल में कई ऐसी शादियां भी हुई जो यादगार बनी। ये शादियां भले ही पाबंदियों की वजह से बहुत बड़े तौर पर आयोजित नहीं हो सकीं, फिर भी ये सभी लोगों को हमेशा याद रहेंगी।

कई जाने माने सेलिब्रिटीज़ और चित परिचित चेहरे शादी के बंधन में बंध गए। आज हम 2021 के उन सभी यादगार शादियों की बात करेंगे।

1. विक्की कौशल और कैटरीना कैफ़

साल की सबसे बड़ी शादी जिसकी चर्चा पूरे देश भर में थी, तो वो विक्की कौशल और कैटरीना कैफ़ को शादी थी। हालांकि दोनों का रिश्ता कब इतना आगे बढ़ गया की बात शादी तक पहुंच गई, किसी को खबर तक नहीं रही। शादी भले ही गोपनीय रही पर इंस्टाग्राम पर फोटो साझा होते ही वायरल हो गई।

2. पेरिस हिल्टन और कार्टर रियम

पेरिस और कार्टर की शादी एक और शादी रही जो बेहद शानदार और चर्चा का विषय बनी। ये खूबसूरत जोड़ा नवम्बर के महीने में शादी के बंधन में बंधा। इस शादी का गवाह बनने के लिए कई जाने माने सेलिब्रिटीज़ ने शिरकत किया। पेरिस के व्हाइट गाउन और कार्टर के ब्लैक सूट वाली फोटो लोगों द्वारा बहुत पसंद की गई।

3. वरुण धवन और नताशा दलाल

बॉलीवुड के चॉकलेटी ब्वॉय वरुण धवन ने गुपचुप तरीके से अपने बचपन की दोस्त नताशा दलाल से शादी के बंधन में बंध गए। इस हाई प्रोफाइल शादी में महज़ कुछ करीबी लोग ही शामिल हुए। पर जैसे जैसे शादी की तस्वीरें सोशल मीडिया पर जारी हुईं, लोगों में चर्चा बढ़ने लगी। यह बॉलीवुड की एक बेहतरीन शादी थी जो अलीबाग में संपन्न हुई।